北宋時期，喺泉州等口岸相繼設立掌管外貿嘅市舶司，使泉州發展成當時國際上嘅著名商港，對外海線交通十分方便。之後，閩南地區就有唔少嘅人民，因為政治、經濟定係其他因素而移民海外（包括臺灣），亦因此帶去咗佢哋嘅母語 --- 閩南語。明末時，閩南發生大旱，鄭芝龍曾招數千人到臺灣墾殖，佢哋大多數便喺臺灣定居，重同臺灣原住民（大多為平埔族）通商、甚至通婚，而促進咗漢人同臺灣各原住民族喺血緣同埋語言上嘅融合。